**

**Όροι συμμετοχής & ακυρώσεις**

1. Προϋπόθεση για να συμμετάσχει κάποιος στα μαθήματα και τις δράσεις μας είναι η ψυχική-σωματική του υγεία, να έχει διάθεση για συνεργασία και να τηρεί τις εντολές και οδηγίες των εκπαιδευτών/διοργανωτών. Παρά την τήρηση των προβλεπόμενων αυστηρών κανόνων ασφαλείας, τη χρήση του αρτιότερου εξοπλισμού και την στενή επίβλεψη των διοργανωτών, οι δραστηριότητες στη φύση περιέχουν τον κίνδυνο ατυχήματος και η συμμετοχή σε αυτές προϋποθέτει την επίγνωση και αποδοχή του κινδύνου αυτού.
2. Οι διοργανωτές και οι οδηγοί διατηρούν το δικαίωμα της τροποποίησης του προγράμματος για λόγους τεχνικούς ή ανωτέρας βίας ή προς το σκοπό της καλύτερης εξυπηρέτησης των εκδρομέων.
3. Οι δραστηριότητες και το πρόγραμμα μπορεί να τροποποιηθούν ή να ακυρωθούν σε περίπτωση που οι διοργανωτές και οι συνοδοί το κρίνουν απαραίτητο λόγω ασφάλειας, καιρικών συνθηκών, συνθήκες ανωτέρας βίας κ.ά.
4. Οι αρχηγοί για την ατομική ή ομαδική ασφάλεια των συμμετεχόντων, δύναται να αποκλείσουν από την ομάδα άτομα τα οποία: α) δεν είναι εφοδιασμένα με τον απαραίτητο ατομικό εξοπλισμό για το οποίο έχουν ενημερωθεί, β) δεν πληρούν τις προϋποθέσεις ή την φυσική κατάσταση που απαιτεί η δραστηριότητα. Στην περίπτωση αυτή δεν γίνεται επιστροφή χρημάτων.
5. Οι αποσκευές κάθε εκδρομέα ταξιδεύουν με ευθύνη του ιδίου και για τυχόν απώλειά τους, η εταιρία δεν φέρει ουδεμία ευθύνη.
6. Ο οδηγός του λεωφορείου, ο οποίος είναι υπεύθυνος να μας μεταφέρει με ασφάλεια, πρέπει να ξεκουράζεται και δεν επιτρέπεται να δέχεται ενοχλήσεις από τους επιβάτες για άσκοπους λόγους.
7. Σε περίπτωση ανωτέρας βίας (καιρικές συνθήκες, απεργίες, ακυρώσεις δρομολογίων κ.λ.π.) όλα τα έκτακτα έξοδα παραμονής ή μεταφοράς με άλλο μέσο δαπανηρότερο βαρύνουν τους εκδρομείς.
8. Διαμονή με διανυκτέρευση & μεμονωμένες κρατήσεις: σε περίπτωση διαμονής με διανυκτέρευση ή διανυκτερεύσεις, τα μεμονωμένα άτομα θα τοποθετούνται σε δωμάτιο με άτομα του ίδιου φύλου με τυχαία επιλογή από τους συνοδούς και το πρακτορείο, εφόσον υπάρχει διαθεσιμότητα. Σε διαφορετική περίπτωση θα δίνεται επιλογή για μονόκλινο με επιπλέον κόστος.
9. Ακυρώσεις & επιστροφές χρημάτων:

-Για οποιαδήποτε ακύρωση ή μεταβολή που αφορά δραστηριότητα ή διαμονή , θα πρέπει να ενημερώνονται το συντομότερο δυνατόν οι διοργανωτές γραπτώς με e-mail στο info@armonia-zen.gr

-Σε περίπτωση ακύρωσης της συμμετοχής στην εκδρομή, σε δραστηριότητα ή διαμονή με διανυκτέρευση:

\* Επιστρέφεται το 100% του ποσού εφόσον η ακύρωση πραγματοποιηθεί μέχρι και 21 μέρες πριν την ημερομηνία έναρξης της εκδρομής.

\* Επιστρέφεται το 50% του ποσού εφόσον η ακύρωση πραγματοποιηθεί μέχρι και 8 μέρες πριν την ημερομηνία έναρξης της εκδρομής.

\* Δεν γίνεται επιστροφή χρημάτων εφόσον η ακύρωση πραγματοποιηθεί σε λιγότερο από 8 ημέρες πριν την ημερομηνία έναρξης της εκδρομής.

\* Το ποσό που καταβάλλεται ως προκαταβολή, δεν επιστρέφεται μετά το πέρας της καταληκτικής ημερομηνίας προκαταβολής.

\* Στην περίπτωση εξόφλησης οικονομικού πακέτου ή προσφοράς (πχ Saver discount, Early Booking κτλ) δεσμεύεται εξ’ αρχής το 100% του ποσού και είναι μη επιστρέψιμο (non-refundable).

\* Δύναται η αντικατάσταση με άτομο ιδίου φύλου όταν πρόκειται για διαμονή ή αντικατάσταση ατόμου που μπορεί να συμμετέχει στην εκδρομή με το πρόγραμμα και τις δραστηριότητες που περιλαμβάνει.

10. Οι διοργανωτές δεν φέρουν καμία ευθύνη για την μη πραγματοποίηση επισκέψεων σε μουσεία ή αρχαιολογικούς χώρους, εξαιτίας απεργιών ή ανωτέρας βίας.

11. Οι διοργανωτές διατηρούν το δικαίωμα ακύρωσης κάποιας εκδρομής για λόγους ασφάλειας, σκοπιμότητας ή λόγω μη συμπλήρωσης του απαραίτητου αριθμού συμμετεχόντων, με μοναδική δέσμευση την επιστροφή των εισπραχθέντων χρημάτων και χωρίς υποχρέωση άλλης αποζημίωσης.

12. Ο εκδρομέας που διακόπτει το ταξίδι του πριν το τέλος του προγράμματος, για οποιαδήποτε αιτία ή οποιονδήποτε λόγο, δεν δικαιούται επιστροφή χρημάτων.

13. Με την συμπλήρωση της δήλωσης συμμετοχής συναινείτε για την συλλογή και την επεξεργασία των προσωπικών σας δεδομένων που ζητούνται και χρησιμοποιούνται αποκλειστικά και μόνο για την εκάστοτε εκδρομή.

**\* Ειδικοί όροι:**

Οι παραπάνω όροι (μέρος αυτών ή όλοι), υπερκαλύπτονται από τους ειδικούς όρους οι οποίοι μπορεί να αναφέρονται στο ενημερωτικό έντυπο της εκάστοτε εκδρομής ή στο συμφωνητικό με το παράρτημα Α για τις εταιρικές δράσεις.